Hasnah Mohammed Hashim

Tan Sri Dato' Sri Hasnah binti Dato' Mohammed Hashim (lahir 15 Mei 1959) ialah seorang peguam dan penjawat awam di Malaysia. Beliau berkhidmat sebagai Hakim Besar Malaya sejak 12 November 2024. Beliau menggantikan penyandangnya yang telah bersara, Tan Sri Dato' Sri Azahar Mohamed.

 Kehidupan awal dan pendidikan 
Hasmah binti Mohammed Hashim dilahirkan di pada 15 Mei 1959 di Kuantan, Pahang.

 Kerjaya 
Hasnah telah memulakan kerjaya dalam Perkhidmatan Kehakiman dan Perundangan pada 1 Ogos 1983 sebagai Penasihat Undang-Undang/ Peguam Kanan Persekutuan di Kementerian Perumahan dan Kerajaan Tempatan. Yang Amat Arif kemudiannya berkhidmat sebagai Penasihat Undang-Undang/Peguam Kanan Persekutuan di Kementerian Telekomunikasi dan Pos serta Kementerian Kerja Raya. Yang Amat Arif mencipta sejarah sebagai pegawai wanita pertama yang memegang jawatan Penolong Penasihat Undang-Undang di Selangor.

Pada tahun 1994, Hasnah dilantik sebagai Hakim Mahkamah Sesyen di Selangor dan kemudiannya di Kuala Lumpur. Pada tahun 2000, Hasnah, menjawat jawatan sebagai Pendaftar Mahkamah Rayuan. Seterusnya pada tahun 2007, Hasnah dilantik sebagai Pengarah Lembaga Kelayakan Undang-Undang (LQB) dan pada tahun 2009 sebagai Ketua Pengarah Jabatan Insolvensi. Jawatan terakhir Hasnah dalam Perkhidmatan Kehakiman dan Perundangan adalah sebagai Ketua Pendaftar Mahkamah Persekutuan Malaysia dari tahun 2009 hingga 2010.

Pada 3 Mei 2010, Hasnah dilantik sebagai Pesuruhjaya Kehakiman, dan kemudiannya Hakim Mahkamah Tinggi Malaya pada 4 April 2012. Yang Arif berkhidmat di Bahagian Komersial di Mahkamah Tinggi Kuala Lumpur sehingga dilantik sebagai Hakim Mahkamah Rayuan pada 21 Mac 2016. Ketika memegang jawatan sebagai Hakim Mahkamah Tinggi, Yang Arif juga telah dilantik sebagai Presiden Tribunal Rayuan Persaingan pada tahun 2013.

Yang Arif telah dilantik sebagai Hakim Mahkamah Persekutuan pada 5 Disember 2019 dan pada 12 November 2024, Yang Arif Datuk Hasnah dilantik sebagai Hakim Besar Malaya.

Kehidupan Peribadi
Yang Amat Arif telah mendirikan rumahtangga dengan YBhg. Encik Mohd Idris bin Haji Habib, dan mereka telah dikurniakan tiga orang anak perempuan.
Anugerah

 Malaysia 
 30px  :
 50px Darjah Yang Mulia Setia Mahkota Malaysia Pangkat Kedua, Panglima Setia Mahkota (PSM) – Tan Sri (2025)
 50x50px Darjah Yang Mulia Pangkuan Negara Pangkat Ketiga, Johan Mangku Negara (JMN) (2009)

 50px Darjah Yang Mulia Mahkota Wilayah Pangkat Ketiga, Panglima Mahkota Wilayah (PMW) - Datuk (2010)
 30px :
50px Darjah Kebesaran Sultan Ahmad Shah Pahang Yang Amat Di Mulia Pangkat Pertama, Sri Sultan Ahmad Shah Pahang (SSAP) - Dato' Sri (2020)

Rujukan

Kategori:Kelahiran 1959
Kategori:Orang dari Kuantan
Kategori:Hakim Malaysia
Kategori:Peguam Malaysia
Kategori:Orang Malaysia berketurunan Melayu
Kategori:Penerima Panglima Setia Mahkota
Kategori:Alumni Universiti Malaya